Войдат (імя)

**Войдат** (*Водат*), **Вайдат** (*Вайдзята*, *Вайдот*) — мужчынскае імя і вытворнае ад яго прозьвішча.

## Паходжаньне

Вайда (Waido) і Ёта (Joto) — імёны германскага паходжаньня. Іменная аснова вайд- (вейд-) (імёны ліцьвінаў Вайдзіла, Войдаўт, Вейдман; германскія імёны Weidel, Weidelt, Weidman) паходзіць ад гоцкага waida 'поле, паша' або ад асновы -від- (-вайд-), а аснова -ют- (-ят-) (імёны ліцьвінаў Ютэль, Даўят, Карыят; германскія імёны Jutilo, Dowyatt, Cariatto) — ад гоцкага iuþa, старагерманскага joþ 'дзіцё, народзінец, нашчадак'. Такім парадкам, імя Войдат азначае «дзіця поля». Адзначалася старажытнае германскае імя Vitadus (Vit-adus).

Адпаведнасьць імя Вайдот старажытнаму германскаму імю Waido (з даданьнем германскага суфіксу з элемэнтам -т-) сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў.

Імя *Woydath* адзначалася ў Польшчы ў 1423 годзе.

Варыянты імя ў гістарычных крыніцах: *Waydoth, [[Кейстут|Kenstotten]] sone* (Хроніка Дэтмара зь Любеку); *Waydot filium Kynstud* (Хроніка Віганда); *que fuit de nostro sors dominorum fratrum nostrorum ducum Woydati et [[Таўцівіл Кейстутавіч|Thowtiwil]]* (18 студзеня 1401 году); *ducum Woydathi* (23 красавіка 1430 году); *Woidath* (Ян Длугаш); *Юшко Воидатович* (1440—1492 гады, 24 верасьня 1451 году, 1451 год); *Georgio Woydathowycz* (21 жніўня 1489 году); *а въ [[Контаўт (імя)|Конътовъта]] [[Вісбар|Визъборовича]] и въ братаничовъ его въ Станя Аниромовича а у Воидата Кондратовича* (18 лютага 1509 году); *у Воидата Судимонтовича и в его братаничов у Пашка а в Микълоша Юревичов* (6 сакавіка 1516 году); *Юре Воидатовича… Юревае Ваидатовича* (1524—1566 гады); *Юри Воидатович… Матясовая Воидатовича*, *Янушко Воидатовичъ*, *Нац Воидатович*, *Воидотъ Келвеновичъ*, *Ян Воидотовичъ*, *Томашъ Воидатовичъ*, *Янъ Воидатовичъ… Петръ Воидатович*, *Андреи Воидатовичъ* (1528 год); *Ян Воидотович* (1537 год); *держалъ Воидат [[Гервойна|Кгерваиновичъ]]* (27 траўня 1543 году); *село Войдатовичи… села Войдатовичовъ* (1554 год); *пана Симона Войдата Кончайловича… Symon Woydot Konczayłowicza* (9 жніўня 1597 году); *p. Woydat* (1690 год); *Laurentius Woydatt* (1698 год); *Antoni Wojdat* (1765 год).

## Носьбіты
* Войдат (у праваслаўі Іван;  па 1401) — дзяржаўны дзяяч Вялікага Княства Літоўскага, князь наваградзкі; меў сыноў Юрыя (Юшку) і Конрада
* Войдат Кандратавіч — літоўскі баярын зь Віленскага павету, які ўпамінаецца ў 1509 годзе
* Войдат Судзімонтавіч — слуга путны тандагольскі, які ўпамінаецца ў 1516 годзе
* Настасься Мацееўна Вайдзятовіч (Вайдатовіч) — упіцкая зямянка, якая ўпамінаецца ў 1586 годзе
* Рыгор Марцінавіч Вайдатовіч — расенскі зямянін, які ўпамінаецца ў 1589 і 1591 гадох
* Ягнешка Мацееўна Водатаўна — расенская зямянка, якая ўпамінаецца ў 1594 годзе
* Пётар Юр’евіч Янушэвіч Вайдзята — расенскі зямянін, які ўпамінаецца ў 1592 годзе
* Лаўрын Янавіч Вайдзятовіч (Войдзят) — расенскі зямянін, які ўпамінаецца ў 1596 годзе
* Антоні Войдат — шляхціч Полацкага ваяводзтва, які ўпамінаецца ў попісе 1765 году

Вайдаты-Пацэвічы — літоўскі шляхецкі род.

На гістарычнай Віленшчыне існуе вёска Вайдацішкі.

## Глядзіце таксама
* Войда
* Ят

## Крыніцы

## Літаратура
* 

Катэгорыя:Мужчынскія імёны